**दक्षिण पूर्व रेलवे**

**राँची मंडल**

**प्रेस विज्ञप्ति दिनांक : 01/07/2022**

**विषय : एटीवीएम ( Automatic Ticket Vending Machine ) तथा अनारक्षित टिकट प्रणाली (UTS App) से संबन्धित विशेष जागरूकता अभियान चलाया गया |**

राँची रेल मंडल पर यात्री सुविधाओं को ध्यान मे रखते हुए यात्रियों के लिये राँची, हटिया, मुरी, लोहरदगा एवं झालिदा स्टेशनों पर ए टी वी एम ( Automatic Ticket Vending Machine ) की स्थापना की गयी है, जिससे यात्रियों को बिना कतार मे लगे अनारक्षित टिकट की प्राप्ति हो सकती है तथा यात्रियों का समय भी बचेगा | इसके अलावा यात्रियों के लिये मोबाइल पर अनारक्षित टिकट प्रणाली (UTS App on Mobile) की भी सुविधा उपलब्ध है |

इन सुविधाओं से अवगत कराने एवं जागरुकता फैलाने हेतु राँची रेल मंडल के वाणिज्य विभाग द्वारा रांची, हटिया, मूरी एवं झालिदा रेलवे स्टेशन पर आज दिनांक 01/07/2022 को विशेष जागरुकता अभियान चलाया गया, जिसमे यात्रियों को एटीवीएम तथा मोबाइल पर अनारक्षित टिकट प्रणाली (UTS App on mobile) की सुविधाओं, इस्तेमाल तथा इनके द्वारा टिकट प्राप्त करने की जानकारी दी गयी |

इस अभियान का उद्देश्य अधिक से अधिक यात्रियों को इसके प्रति जानकारी देना तथा एटीवीएम एवं मोबाइल पर अनारक्षित टिकट प्रणाली का अधिक से अधिक उपयोग करने के लिए प्रेरित करना था |

....................................................................................................................................................